72. ΝΟΜΟΘΕΤ. ΔΙΑΤΑΓΜΑ υπ’ αριθ. 204 της 7/7 Δεκ. 1974 (ΦΕΚ Α΄ 362) Περί ρυθμίσεως θεμάτων τινών Προσωπικού των Ειδικών κλπ. θέσεων του Υπουργείου Εξωτερικών. Άρθρ.1.-1.Εις τον Κλάδον Διοικητικών Υπαλλήλων Γενικών Καθηκόντων του Υπουργείου Εξωτερικών περί ων η υπ’ αριθ. Φ.0112/22/ΑΣ 560 (ΦΕΚ/ Β΄/1096/30.10.74) (ανωτ. αριθ. 68) απόφασις του Υπουργού Εξωτερικών, εισάγονται, κατόπιν διαγωνισμού, με τον βαθμόν του Γραμματέως Β΄ τάξεως, οι έχοντες Πτυχίον Νομικής ή Πολιτικών ή Οικονομικών Επιστημών ή Πτυχίον της Παντείου Ανωτάτης Σχολής Πολιτικών Επιστημών ή της ΑΣΟΕΕ ή της Ανωτάτης Σχολής Βιομηχανικών Σπουδών ή ισοτίμων Ανωτάτων Σχολών αλλοδαπής και γνωρίζοντες επαρκώς μίαν ξένην γλώσσαν. 2.Τα της συγκροτήσεως της Επιτροπής διαγωνισμού δια την εισαγωγήν εις τον Κλάδον Διοικητικών Υπαλλήλων Γενικών Καθηκόντων, αι απαιτούμεναι γλώσσαι ως και η διαδικασία διεξαγωγής του διαγωνισμού ορίζονται δια Δ/τος, εκδιδομένου προτάσει του Υπουργού Εξωτερικών. 3.Οι κατά την δημοσίευσιν του παρόντος εντεταγμένοι εις τον κατά την παρ. 1 Κλάδον άνευ πτυχίου Ανωτάτης Σχολής υπάλληλοι παραμένουσιν εις τον Κλάδον τούτον, προαγομένοι εις τον βαθμόν του Τμηματάρχου Β΄ τάξεως μετά 17ετή συνολικήν ευδόκιμον υπηρεσίαν εις τους βαθμούς του ΓραφέωςΔακτυλογράφου και Γραμματέως, εξ ης τριετή τουλάχιστον υπηρεσίαν εις τον βαθμόν του Γραμματέως Α΄. Οι αυτοί υπάλληλοι προάγονται εις τον βαθμόν του Τμηματάρχου Α΄ τάξεως μετά 4ετή ευδόκιμον υπηρεσίαν εις τον βαθμόν του Τμηματάρχου Β΄ τάξεως ή συνολικήν 21ετή ευδόκιμον υπηρεσίαν εν τω Υπουργείω Εξωτερικών. 4.Ωσαύτως, οι κατά την δημοσίευσιν του παρόντος εντεταγμένοι εις τον κατά την παρ. 1 Κλάδον, μετά πτυχίου Ανωτάτης Σχολής, υπάλληλοι προάγονται κατά τας διατάξεις του άρθρ. 20 δις του Κ.Ν. 4952/1931. 5.Κατά πάσαν περίπτωσιν, η προαγωγή των κεκτημένων τα απαιτούμενα προσόντα εις τον βαθμόν Διευθυντού Β΄ τάξεως, δεν δύναται να πραγματοποιηθή προ της συμπληρώσεως 14ετούς ευδοκίμου πραγματικής υπηρεσίας εν τω Υπουργείω Εξωτερικών. Άρθρ.2.-1.Οι υπάλληλοι του Κλάδου ΓραφέωνΔακτυλογράφων του Υπουργείου Εξωτερικών περί ων τα άρθρ. 1 του Α.Ν. 610/1945 (τόμ. 2Α σελ. 364) και 2 του Ν.Δ. 287/1974 (τόμ. 2Α σελ. 316,701) και η υπ’ αριθ. Φ.0112/23/ΑΣ 561 (ΦΕΚ/τ.Β΄/1096/ 30.10.74) (ανωτ. αριθ. 69) απόφασις του Υπουργού Εξωτερικών, δύνανται από της δημοσιεύσεως του παρόντος να λαμβάνουν δι’ υπουργικής αποφάσεως μετά σύμφωνον γνώμην του Υπηρεσιακού Συμβουλίου, τον μισθολογικόν βαθμόν του Τμηματάρχου Α΄ τάξεως, μετά 21 έτη  εν συνόλω ανεγνωρισμένην δια την μισθολογικήν των εξέλιξιν δημοσίαν υπηρεσίαν (άνευ πτυχίο Ανωτάτων Σχολών). 2.Εις τους κεκτημένους τον μισθολογικόν βαθμόν του Τμηματάρχου Β΄ ή Α΄ τάξεως Γραφείς - Δακτυλογράφους, άνευ πτυχίου Ανωτάτης Σχολής δύναται ο Υπουργός Εξωτερικών να απονέμη δια Δ/τος, μετά σύμφωνον γνώμην του Υπηρεσιακού Συμβουλίου και τον βαθμόν, αντιστοίχως, του Τμηματάρχου Β΄ ή Α΄ τάξεως, εις τους εκ τούτων επιδείξαντας εξαίρετον επίδοσιν και επιμέλειαν εν τη εκπληρώσει των καθηκόντων των, κατά την διάρκειαν της υπαλληλικής των σταδιοδρομίας. 3.Η απονομή του κατά την προηγουμένην παράγραφον βαθμού δύναται να γίνη εις ποσοστόν 12% ετησίως, επί του συνόλου των επί μισθολογικώ βαθμώ Τμηματάρχου, του Κλάδου Γραφέων - Δακτυλογράφων και ουχί εις πλέον των 40 υπαλλήλων εν συνόλω. 4.Οι υπάλληλοι του Κλάδου Γραφέων - Δακτυλογράφων της παρ. 1 του άρθρ. 2, πτυχιούχοι Ανωτάτων Σχολών του άρθρ. 1 παρ. 1 του παρόντος, εντάσσονται, μετά κρίσιν του Υπηρεσιακού Συμβουλίου εις τον Κλάδον Διοικητικών Υπαλλήλων Γενικών Καθηκόντων, μέχρι και του βαθμού του Τμηματάρχου Β΄ τάξεως, αναλόγως του χρόνου υπηρεσίας αυτών εις τον Κλάδον Γραφέων-Δακτυλογράφων, υπολογιζομένου αφ’ ης απέκτησαν το δια την ένταξιν απαιτούμενον τοπικόν προσόν, προαγόμενοι περαιτέρω ως και οι πτυχιούχοι υπάλληλοι της παρ. 4 του άρθρ. 1 του παρόντος. Οι ούτω προαγόμενοι τίθενται, κατά την εκάστοτε διαδικασίαν κρίσεως εις το αριστερόν των ομοιοβάθμων των του Κλάδου Διοικητικών Υπαλλήλων Γενικών Καθηκόντων. Άρθρ.3.-1.Από της ισχύος του παρόντος καταργούνται, εκ των υφισταμένων παρά τη Κεντρική Υπηρεσία του Υπουργείου Εξωτερικών θέσεων Κλητήρων Β΄ τάξεως, 5 θέσεις και αντ’ αυτών συνιστώνται δια του παρόντος παρά τη αυτή Υπηρεσία ισάριθμοι θέσεις Ταξινόμων επί βαθμώ 8ω. 2.Αι κατά την προηγουμένην παράγραφον συνιστώμεναι θέσεις Ταξινόμων, πληρούνται δια προσαγωγής Αρχικλητήρων, συμπληρούντων εν τη θέσει Αρχικλητήρος ή Ταξινόμου 8ετή ευδόκιμον υπηρεσίαν. Άρθρ.4.-Αι κατά την δημοσίευσιν του παρόντος υφιστάμεναι, ως μη ενοποιηθείσαι εις τον Κλάδον των Διοικητικών Υπαλλήλων Γενικών Καθηκόντων του Υπουργείου Εξωτερικών, δύο θέσεις Εισηγητών καταργούνται, αφ’ ης οι κατά την δημοσίευσιν του παρόντος κατέχοντες αυτάς υπάλληλοι προαχθώσι, κατά τας κειμένας διατάξεις, εις τον επόμενον βαθμόν του Τμηματάρχου Β΄ τάξεως και εν περιπτώσει μη προαγωγής των, άμα τη εξόδω των εκ της υπηρεσίας. (Αντί της σελ. 160,047) Σελ. 160,047(α) Τεύχος 608-Σελ. 107 Προσωπικό 40.Α.θ.72 Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, πλην της παρ. 3 του άρθρ. 1, ης η ισχύς άρχεται από 1ης Ιουν. 1974.

[Source: greek_legal_code_raptarchis | Tokens: 4606]